మిర్మెకోఫోబియా

చీమల పట్ల చెప్పలేనంత భయం లేదా అసహ్యం కలిగి ఉండే పరిస్థితిని మిర్మెకోఫోబియా (/′) అంటారు.  ఇది ఒక రకమైన భయం. వీరికి సాధారణంగా కీటకాలు, సాలెపురుగులు అంటే కూడా విపరీతమైన భయం ఉంటుంది. దీనిని "అరాక్నోఫోబియా" అంటారు. ఈ పరిస్థితిని "ఎంటోమోఫోబియా" అని ఇన్సెక్టోఫోబియా అనికూడా అంటారు. ఈ భయం ఆహారాన్ని  చీమలు కలుషితం చేస్తాయనే ఆలోచన లేదా పెద్ద సంఖ్యలో చీమలు ఇంటిపై దాడి చేస్తాయనే భయం అనేక విధాలుగా వ్యక్తమవుతుంది. మిర్మెకోఫోబియా అను పదం, గ్రీకునుండి μύρμηξ, మైర్మేక్స్, అంటే "చీమ"  , ఫోబోస్, "భయం" నుండి వచ్చింది.

 లక్షణాలు 
మిర్మెకోఫోబియా ఎందుకు ఏర్పడుతుంది, చీమల భయం వలన వచ్చే లక్షణాలు వివరించారు. మిర్మెకోఫోబియా కారణంగా కొన్ని మానసిక, శారీరక లక్షణాలు ఏర్పడుతాయి. మానసిక లక్షణాలలో ప్రజలు ఆందోళన, చొరబాటు ఆలోచనలు, నిద్ర సమస్యలు, తప్పించుకునే అలవాటు  మొదలగునవి అనుభవంలోకి రావచ్చు. శారీరక లక్షణాలలో వ్యక్తులకు చెమట పట్టడం, హృదయ స్పందన రేటు పెరగడం, శ్వాస ఆడకపోవడం, పడిపోవడం, భయాందోళన, వికారం, నోరు పొడిగా ఉండటం, మైకము, తలనొప్పి, తిమ్మిరి ఉంటాయి. మిర్మెకోఫోబియా పరిస్థితి ప్రత్యక్షంగా లేదా పరోక్షంగా భయంతో ముడిపడి ఉండే పూర్వపు  బాధాకరమైన అనుభవాల ఫలితంగా ఉండవచ్చు.

 చికిత్స 
2019లో, ఏరియల్ విశ్వవిద్యాలయం,  బార్-ఇలాన్ విశ్వవిద్యాలయాల ఇజ్రాయెల్ అధ్యయనం యాంట్-మ్యాన్ సినిమాల నుండి చిన్న క్లిప్పు (వీడియో ముక్క) ను చూపించడం ద్వారా సదరు వ్యక్తి  భయాన్ని తగ్గించడానికి సహాయపడుతుందని సూచించింది.

ఈ భయాన్ని తగ్గించడానికి తగిన మార్గాలను జోడించడం అనేది ప్రధానమైన చికిత్స.  సైక్ టైమ్స్ అధ్యయనాలు "ఎక్స్పోజర్ థెరపీ కూడా మిర్మెకోఫోబియా లక్షణాలను తగ్గించడంలో సహాయపడగలదు" అని తెలియచేసింది. ఈ రకమైన చికిత్సలో రోగిని నెమ్మదిగా చీమలకు దగ్గర చేస్తారు. రోగుల మిర్మెకోఫోబియా తీవ్రతను బట్టి, రోగికి చీమల చిత్రాలు, చీమల వీడియోలను చూపించడం వంటివి (ఎక్స్పోజర్ థెరపీ) చికిత్సలో ఉంటాయి.  ఆపై చివరికి వారిని ఆందోళన లేకుండా నిజంగా చీమలకు దగ్గరగా ఉంచవచ్చు." చీమలు, కీటకాల భయాన్ని తగ్గించే అనేక మార్గాలలో ఇది ఒకటి. ఇంకా, ఇతర చికిత్సలలో  ఈ భయాన్ని తగ్గించే కాగ్నిటివ్ బిహేవియరల్ థెరపీ (CBT). ఇది మానసిక దృక్పథాన్ని మార్చడం ద్వారా సమస్యలను అధిగమించడంలో సహాయపడుతుంది. ఈ సందర్భంలో రోగిని శాంతింపజేయడం, వారు ఏ అనుభూతి చెందుతున్నారో తెలుసుకోవడం అనేది మిర్మేకోఫోబియాకు సహాయపడుతుంది, ఇంకా వారి భయాలకు వెనుక ఉన్న కారణాలు ఏమిటో గుర్తించడానికి వీలు కల్పిస్తుంది.

 ఇతర భయాలు 

 అరాక్నోఫోబియా - కీటకాలు, సాలెపురుగులు అంటే విపరీతమైన భయం 
 ఎంటోమోఫోబియా - కీటకాల పట్ల అధిక భయం లేదా అసహ్యం 
 కాట్సరిడాఫోబియా (బొద్దింకల భయం) 
 మెలిస్సోఫోబియా (తేనెటీగల భయం)
 స్ఫెక్సోఫోబియా (కందిరీగల భయం) 
 లెపిడోప్టెరోఫోబియా (చిమ్మటలు,  సీతాకోకచిలుకల భయం)

 మూలాలు 

వర్గం:మానసిక శాస్త్రము
వర్గం:మానసిక రుగ్మతలు